**,,Obedy zadarmo“**

**Vyplýva to z poslaneckého návrhu v rámci novely zákona o pomoci v hmotnej núdzi, ktorú schválil parlament. Kto má na dotáciu nárok a v akej výške? Rodičia musia o dotáciu požiadať.**

Národná rada SR 7. februára 2023 schválila novelu zákona č. 417/2013 Z. z. o pomoci v hmotnej núdzi ohľadom opätovného zavedenia tzv. „obedov zadarmo“ pre všetky deti. Plošná štátna dotácia, ktorá bola v roku 2021 zrušená (nárok na ňu teraz majú len deti v hmotnej núdzi) bude opäť zavedená od 1. mája 2023.

Ako odôvodnenie opätovného plošného zavedenia dotácie na stravu pre deti je uvedené **neustále sa zvyšujúce životné náklady domácností s deťmi**(energie, potraviny či ceny stravovania detí v školách z dôvodu úpravy finančných pásiem na nákup potravín na jedlo v školskej jedálni, ako aj ich režijných nákladov).

Pre rodiny to znamená ďalších 50 eur mesačne na dieťa, ktoré získajú navyše. Zvlášť teraz, keď sa rodičia sťažujú, o koľko mesačne od nového roka obedy zdraželi.

Kým v septembri 2021 sa mohli rodičia rozhodnúť, či budú poberať daňový bonus alebo uprednostnia obedy zadarmo, od mája budú môcť dotáciu na stravu dostávať súbežne s daňovým bonusom.

Daňový bonus je aktuálne 140 eur mesačne na nedospelé dieťa, 50 eur na nezaopatrené dieťa, ktoré študuje na VŠ.

Kto bude mať nárok na „obedy zadarmo“ od 1.5.2023?

Nárok na štátnu dotáciu na podporu výchovy k stravovacím návykom dieťaťa bude možné poskytnúť na zabezpečenie obeda základnej škole. Od 1. mája 2023 sa bude týkať detí.

Dotácia sa bude od 1. mája 2023 poskytovať vo výške:

* **2,10 eur/každý deň**, v ktorom sa dieťa zúčastnilo vyučovania**v základnej škole na prvom stupni**a**odobralo obed**(za vyučovanie v základnej škole sa pritom považuje aj individuálne vzdelávanie, ktoré sa uskutočňuje bez pravidelnej účasti na vzdelávaní v základnej škole),
* **2,30 eur/každý deň**, v ktorom sa dieťa zúčastnilo vyučovania v**základnej škole na druhom stupni**a **odobralo obed** (taktiež platí, že sa za vyučovanie považuje aj individuálne vzdelávanie bez pravidelnej účasti na vzdelávaní v základnej škole).

Pokiaľ **zdravotný stav** dieťaťa na základe posúdenia ošetrujúceho lekára vyžaduje **osobitné stravovanie**a zariadenie školského stravovania nezabezpečuje diétne jedlo, zriaďovateľ **vyplatí dotáciu zákonnému zástupcovi dieťaťa**(alebo fyzickej osobe, ktorej je dieťa zverené do starostlivosti rozhodnutím súdu).

Obedy zadarmo nebudú úplne zadarmo

Z dotácie na stravovanie budú prednostne hradené náklady na nákup potravín použitých na prípravu jedál podľa určeného finančného pásma pre jednotlivé vekové kategórie stravníkov.

Hovoriť o obedoch úplne zadarmo však nemožno. Zákonný zástupca bude prispievať na úhradu režijných nákladov, ak tak určí zriaďovateľ. Príspevok na režijné náklady sú 0,35€/obed.

**Stanovenie výšky príspevku na čiastočnú úhradu režijných nákladov je v kompetencii obecných a mestských zastupiteľstiev, ktorú určia všeobecne záväzným nariadením.**

**Rodič musí o dotáciu požiadať**

Podľa návrhu novely *„Rodič dieťaťa bude musieť o poskytnutie dotácie požiadať pri zápise dieťaťa na stravovanie v školskej jedálni.“*

**Povinnosť zákonného zástupcu dieťaťa alebo žiaka je požiadať o dotáciu na stravovanie v podobe písomnej žiadosti (platné od 1. 5. 2023)**

Vedúca ŠJ (v spolupráci s vedením školy) pripraví menný zoznam detí/žiakov formulár žiadosti o dotáciu v nasledovnej podobe:

* hromadná žiadosť o dotáciu na stravovanie pre zákonných zástupcov detí/žiakov, ktorí sú na stravovanie v šk. roku 2022/2023 už prihlásení podľa ročníkov /tried a túto žiadosť zákonní zástupca parafuje svojím podpisom. Súčasťou hromadnej žiadosti bude text, v ktorom sú zákonní zástupcovia zároveň informovaní o nových platobných podmienkach na stravovanie v súlade so schváleným VZN obce. V danom prípade sa nemusia nové zápisné lístky vypĺňať.

**Nový zápisný lístok budú vypĺňať nový stravníci a to v školskej jedálni u vedúcej ŠJ.**

zákonný zástupca dieťaťa /žiaka, ktorý chce svoje dieťa prihlásiť na stravovanie vypĺňa len nový stravník (s označením\* a textom, že tento zápisný lístok slúži aj ako žiadosť o dotáciu na stravovanie) už s novými podmienkami na stravovanie.

*Vzhľadom na to, že úprava citovaného zákona nevylučuje použitie akejkoľvek podoby žiadosti zákonného zástupca dieťaťa/žiaka o dotáciu, tak je možné použiť aj tzv. hromadnú žiadosť so zrozumiteľnou identifikáciou dieťa/žiaka ide. Táto forma bola konzultovaná a odobrená MPSV a R SR.*